**OPIS PREDMETU ZÁKAZKY**

**DYNAMICKÝ NÁKUPNÝ SYSTÉM - Posypové materiály určené na zimnú údržbu cestných komunikácií**

**Kategória č. 2 – Vákuovaná vrecovaná soľ (NaCl)**

PREDMET VEREJNÉHO OBSTARÁVANIA

**Kúpa a dodanie vákuovo balenej posypovej soli (NaCl) – Výzva č. 7**

Predmetom zákazky je dodanie chemického posypového materiálu používaného v rámci zimnej údržby cestných komunikácií, a to konkrétne vákuovo balenej vrecovanej posypovej soli (chlorid sodný - NaCl) určenej na posyp ciest s rozmrazovacím účinkom minimálne – 6 oC a menej, slúžiacej na výrobu soľanky (roztok na báze chloridu sodného), v balení 25 kg vákuových vreciach, ktorá bude využívaná pri výkone zimnej údržby cestných komunikácii II. a III. triedy v rámci Banskobystrického kraja na zabezpečenie bezpečnej a plynulej premávky ako pri bežnom stave, vrátane dopravy a vyloženia predmetu zákazky z dopravných prostriedkov na miesta určenia, ktorými sú jednotlivé strediská verejného obstarávateľa, prípadne skládky posypových materiálov na obdobie zimnej sezóny 2023/2024, s platnosťou zmluvy najneskôr **do 31.03.2024**. Celkový odber za uvedené obdobie je **60 ton**.

**Požiadavky na posypový materiál na báze chloridu sodného.**

* obsah NaCl min. 99,60 %,
* účinnosť rozmrazovania -6 °C a menej (t. j. čím nižšia teplota účinnosti rozmrazovania, tým lepšie),
* obsah protispekacej prísady K4Fe(CN)6 v rozsahu od min. 10 do max. 200 mg/kg,
* vákuové balenie v 25 kg vreciach.

Chlorid sodný – NaCl – vákuovo balený s rozmrazovacou účinnosťou – 6 °C a menej, musí spĺňať technické parametre v súlade s Technických podmienkach (TP 039) – Používanie posypových materiálov na zimnú údržbu pozemných komunikácií vydaných Ministerstvom dopravy a výstavby SR, sekcia cestnej dopravy a pozemných komunikácií účinných od 01.07.2022.

**Verejný obstarávateľ požaduje počas celej platnosti zmluvy minimálne:**

* dodávať tovar - chemický posypový materiál na posyp ciest: NaCl s rozmrazovacím účinkom -6°C a menej, vákuovo balený v 25 kg vreciach slúžiaci na výrobu soľanky, vrátane dopravy tovaru a vykládky tovaru na miesto určenia určené verejným obstarávateľom – strediská/pracoviská verejného obstarávateľa na základe čiastkových objednávok,
* dodávať predmet zákazky v termínoch podľa Zmluvy a prílohy č. 4 SP – Zmluvné množstvo,
* Úspešný uchádzač je pred podpisom zmluvy v rámci poskytnutia riadnej súčinnosti potrebnej na uzavretie zmluvy povinný predložiť:
* ***Kartu bezpečnostných údajov*** v zmysle Nariadenia Komisie EÚ č. 830/2015, ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH) v slovenskom jazyku vzťahujúcu sa na predmet zákazky,
* **Doklad** preukazujúci splnenie parametrov podľa Technických podmienok (TP 039) – Používanie posypových materiálov na zimnú údržbu pozemných komunikácií vydaných Ministerstvom dopravy a výstavby SR, sekcia cestnej dopravy a pozemných komunikácií účinných od 01.07.2022. Verejný obstarávateľ príjme aj iný obsahom a rozsahom rovnocenný doklad vydaný príslušnou inštitúciou v inom členskom štáte Európskej únie, predložený uchádzačom preukazujúcim požadovanú skutočnosť.